Төсөл

МОНГОЛ УЛСЫН

ИХ ХУРЛЫН ТОГТООЛ

|  |  |  |
| --- | --- | --- |
| 2021 оны ... дугаар | Дугаар... | Улаанбаатар |
| сарын ... -ны өдөр |  | хот |

“Ардын хувьсгалын 100 жилийн ойн

хүндэт медаль” бий болгох тухай

Монгол Улсын Үндсэн хуулийн Хорин тавдугаар зүйлийн 1 дэх хэсгийн 13 дахь заалтыг үндэслэн Монгол Улсын Их Хурлаас ТОГТООХ нь:

1.“Ардын хувьсгалын 100 жилийн ойн хүндэт медаль” бий болгосугай.

2.“Ардын хувьсгалын 100 жилийн ойн хүндэт медалийн тодорхойлолт”-ыг 1 дүгээр хавсралт, “Ардын хувьсгалын 100 жилийн ойн хүндэт медаль олгох журам”-ыг 2 дугаар хавсралт ёсоор тус тус баталсугай.

3.Энэ тогтоолыг баталсан өдрөөс эхлэн дагаж мөрдсүгэй.

Гарын үсэг

Монгол Улсын Их Хурлын 2021 оны

... дугаар тогтоолын  2 дугаар хавсралт

**АРДЫН ХУВЬСГАЛЫН 100 ЖИЛИЙН ОЙН**

**ХҮНДЭТ МЕДАЛЬ ОЛГОХ ЖУРАМ**

1.Монгол Улсын Ерөнхийлөгч “Ардын хувьсгалын 100 жилийн ойн хүндэт медаль” /цаашид "хүндэт медаль" гэх/-иар шагнах тухай зарлиг гаргана.

2.Хүндэт медалиар эх орныхоо хөгжил дэвшилд үнэтэй хувь нэмэр оруулсан төр, нийгмийн нэрт зүтгэлтэн, эрдэмтэн, судлаач, зохиолч, урлаг, соёлын зүтгэлтэн, уран бүтээлч болон эрхэлсэн ажилдаа амжилт гаргасан иргэнийг шагнана.

3.Монгол Улсын Ерөнхийлөгчийн 1999 оны 71 дүгээр зарлигаар баталсан “Монгол Улсын цол хүртээх, одон медалиар шагнах журам”-ын 11-д заасан эрх бүхий албан тушаалтан хүндэт медалиар шагнуулах иргэдийн нэрсийн жагсаалтыг ажилласан жил, ажлын амжилтыг харгалзан гаргаж Монгол Улсын Ерөнхийлөгчид өргөн мэдүүлнэ.

4.Монгол Улсын хөгжил, бүтээн байгуулалтад бодитой хувь нэмэр оруулсан гадаад улсын иргэнийг хүндэт медалиар шагнаж болно. Хүндэт медалиар шагнуулах гадаад улсын иргэний нэрийг Гадаад харилцааны асуудал эрхэлсэн Засгийн газрын гишүүн өргөн мэдүүлнэ.

5.Хүндэт медалиар 2021 онд багтаан шагнана.

6.“Ардын хувьсгалын 100 жилийн ой”-гоор улсын цол хүртсэн, одон, медалиар шагнуулсан хүнийг тус ойн хүндэт медалиар давхар шагнаж болно.

7.Хүндэт медалиар нэхэн шагнахгүй.

8.Хүндэт медалийг үнэмлэхийн хамт Монгол Улсын Ерөнхийлөгч, Улсын Их Хурлын дарга, дэд дарга, Монгол Улсын Ерөнхий сайд, Шадар сайд, Засгийн газрын гишүүн, Монгол Улсын Ерөнхийлөгчийн болон Улсын Их Хурлын Тамгын газрын дарга, аймаг, нийслэлийн Засаг дарга, иргэдийн Төлөөлөгчдийн Хурлын дарга гардуулна.

--- о О о ---